Erkki Keldo

Erkki Keldo (sündinud 7. novembril 1990 Jõgeval) on Eesti poliitik, Eesti Reformierakonna liige. Ta on alates 23. juulist 2024 Eesti majandus- ja tööstusminister. Ta on olnud ka XIV ja XV Riigikogu liige.

 Haridus 
Erkki Keldo on pärit Jõgevamaalt Põltsamaa vallast ja on lõpetanud Lustivere Põhikooli. Ta on lõpetanud Nõo Reaalgümnaasiumi, kus õppis matemaatika eriklassis. 2013. aastal lõpetas ta Tallinna Ülikooli riigiteaduste erialal.Erkki Keldo Vabariigi Valitsuse veebisait. Seejärel on õppinud Tallinna Tehnikaülikooli majandusteaduskonnas juhtimise eriala magistriõppes.Erkki Keldo Eesti Reformierakonna veebisait.

 Poliitiline karjäär 
Erkki Keldo on alates 3. jaanuarist 2012 Eesti Reformierakonna liigeErkki Keldo Erakonnad. E-äriregister. ja on olnud ajavahemikul 2013–2022 Põltsamaa vallavolikogu liige, aastatel 2017–2021 aseesimees. Juhtis muu hulgas revisjoni- ja kultuurikomisjoni. Peale selle on Keldo olnud Eesti Reformierakonna Põltsamaa piirkonna juhatuse liige ja aastatel 2016–2019 Eesti Reformierakonna Noortekogu esimees.Koosseisud. Reforminoorte veebisait.Krjukov, Aleksander. Erkki Keldo: peasekretäriks kutsus mind Kaja Kallas. ERR, 5. november 2018.

Alates 2013. aasta juulist kuni 2014. aasta juunini teenis Keldo Eesti kaitseväes, kus omandas nooremseersandi auastme ja vanemparameediku kutse.

Aastatel 2014–2018 oli ta Eesti Reformierakonna kampaanianõunik ja piirkondade arendusdivisjoni nõunik, fraktsiooni nõunik, 2018. aastal ka erakonna aseesimehe nõunik.

Alates 7. novembrist 2018 kuni 4. maini 2022 oli ta Eesti Reformierakonna peasekretär.Krjukov, Aleksander. Erkki Keldo nimetati Reformierakonna peasekretäri ametisse. ERR, 7. november 2018.

 Riigikogu liige 
2019. aasta Riigikogu valimistel kandideeris Erkki Keldo valimisringkonnas nr 9 (Jõgevamaa ja Tartumaa (v.a Tartu linn)), kuid ei osutunud valituks. Ta pääses XIV Riigikokku Urmas Paeti asendusliikmena.Vabariigi Valimiskomisjon määras Riigikogu asendusliikmed, valimised.ee

2023. aasta Riigikogu valimistel kandideeris Erkki Keldo valimisringkonnas nr 9 (Jõgevamaa ja Tartumaa (v.a Tartu linn)), kogus 1445 häält ja osutus valituks. Ta oli XV Riigikogu Eesti Reformierakonna fraktsiooni esimees.Voomets, Eliisabet. Video | Erkki Keldo obstruktsioonist: see pole demokraatia, kui vähemus ütleb, millist poliitikat tehakse või kes on peaminister. Delfi, 11. september 2023. Kui Erkki Keldost sai 23. juulil 2024 Eesti majandus- ja tööstusminister Kristen Michali valitsuses, läks tema asendusliikmena Riigikokku endine Eesti rahandusminister Mart Võrklaev. Reformierakonna fraktsiooni esimeheks sai Erkki Keldo asemel endine Riigikogu sotsiaalkomisjoni esimees Õnne Pillak.Lumi, Lennart Joosep. Selgusid riigikogu fraktsioonide asendusliikmed. ERR, 23. juuli 2024.

 Isiklikku 
Vabal ajal mängib Keldo jalgpalli ja võrkpalli. Ta on mitmekordne Jõgevamaa meister pallimängualadel. Lisaks huvitub mälumängust.

 Viited 

Kategooria:Eesti Reformierakonna poliitikud
Kategooria:XIV Riigikogu liikmed
Kategooria:XV Riigikogu liikmed
Kategooria:Nõo Reaalgümnaasiumi vilistlased
Kategooria:Tallinna Ülikooli vilistlased
Kategooria:Sündinud 1990